Legal Document

Category: 2241

Text:
107. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Δ2/24997 της 3/24 Δεκ. 1990 (ΦΕΚ Β΄ 805) Τροποποίηση της Δ1/2223/3.3.89 αποφάσεως του Υπουργείου Εθνικής Παιδείας και Θρησκευμάτων. (ανωτ. αριθ. 104) Έχοντας υπόψη: 1.Τις διατάξεις της περίπτ. Ζ΄ της παρ. 2 του άρθρ. 6 του Νόμ. 1810/88. 2.Τις διατάξεις του άρθρ. 6 του Νόμ. 1824/88. 3.Την Υπουργική απόφαση Δ1/1265/7.2.89 (ΦΕΚ 96/10.7.89 τ.Β΄) 4)Την υπ’ αριθ. Η/2871/30.4.90 κοινή απόφαση του Πρωθυπουργού και του Υπουργού Εθν. Παιδείας και Θρησκευμάτων περί καθορισμού αρμοδιοτήτων στους Υφυπουργούς, αποφασίζουμε: Τροποποιούμε την Δ1 /2223/3.3.89 (ΦΕΚ 193 τ.Β΄/15.3.89) απόφαση του Υπουργείου Εθνικής Παιδείας και Θρησκευμάτων και ορίζουμε, ότι η προϋπηρεσία εκπαιδευτικών της δημόσιας δευτεροβάθμιας εκπαίδευσης, που έχει παρασχεθεί πριν από το διορισμό τους στο δημόσιο, σε ιδιωτικά σχολεία και που η διάρκειά της και το εβδομαδιαίο ωράριο διδασκαλίας δεν αποδεικνύονταν με τα οριζόμενα, από τη Δ1/1265/7.2.89 (ΦΕΚ 96 τ.Β΄/10.8.89) (ανωτ. αριθ. 102), Υπουργική απόφαση, δικαιολογητικά, θα εξετάζονται από τα περιφερειακά υπηρεσιακά συμβούλια δευτεροβάθμιας εκπαίδευσης (ΠΥΣΔΕ). Στη συνέχεια οι αποφάσεις των ΠΥΣΔΕ θα εγκρίνονται με απόφαση του Νομάρχου και θα εκτελούνται από τη διεύθυνση στην οποία ανήκουν οργανικά οι εκπαιδευτικοί. 32.Β.β.107 Εκπαιδευτικοί Λειτουργοί εν γένει